رشمة
الرشمة ب لعربية رمز ب نݣليزية symbol هي واحد لعلامة ؤلا كلمة لي كاتشير كاتعني ؤلا كاتفهم ب عتبارها كاتمتل واحد لفكرة ستون ؤلا علاقة الرشمات كيخليو بنادم يتجاوز داكشي لي معروف ؤلا لي كيتشاف باش يديرو علاقات بين مفاهيم ؤلا تجارب مامتعلقاش مبدئيا معا بعضياتها التواصل و لپروصيصاج د الداطا كيعتامدو بشكل كامل على التخدام د الرشمات الرشمات كياخدو الشكل ديال كلمات أصوات حاراكات ب ليد فكرة ؤلا تصويرة و كيتخدمو باش يوصلو أفكار خرين ؤلا معتقدات متلا بوتمن ضلوع لونو حمر أغلبية د الناس غادي يفهموه بلي كيعني بلاكة سطوپ وخا تا كلمة ماتكون مكتوبة فيه الرشمات وسيلة د التواصل لمعقد و نفس الرشمة يقدرو يكونو عندها شلا معاني على شحال من مستوى الرشمات هوما الساس ديال لفهامة عند بنادم و هوما باش كيتم التبادل ديال لمعرفة حيت الرشمات هوما باش بنادم كيفهم و كيحكم على لعالم لي ضاير بيه كيدخلو تا ف إطار لهوية و التعاون ف لمجتمع التقافات د بنادم كيستعملو الرشمات باش يعبرو على قلدات جتيماعية إديولوجيات و مضاهر خرين لي كيخصو كلا تقافة